Nooruse tänav (Tartu)

Nooruse tänav on tänav Tartus. See asub Tammelinna ja Maarjamõisa linnaosa piiril.

Tänav algab Nikolai Lunini tänavalt, kulgeb edelasse, ristub Ravila ja Vapramäe tänavaga ning lõpeb ristudes Sanatooriumi tänavaga. Nooruse tänav on umbes 770 meetrit pikk. See rajati 1954.aastal Kliiniku tänavana, aastast 1961 praegune nimi.

Nooruse tänaval asub kaks üheksakorruselist ühiselamut. Augustis 2005 avati Tartu Ülikooli tehnoloogiainstituudi uus maja aadressil Nooruse 1. Seal on ruumid leidnud ka riigiasutus Ravimiamet. Tartu Tervishoiu Kõrgkool kolis 2011. aasta lõpus uude majja Nooruse 5. Nende endises hoones Nooruse 9 alustas 1. septembril 2012 õppetööd Tartu Täiskasvanute Gümnaasium. 2015. aastal hakkas seda kasutama ka Tartu Tamme Gümnaasium.

pisi|left|Rahvusarhiivi hoone Tartus Nooruse 3
Aastatel 2015–2016 ehitati Nooruse 3 krundile Rahvusarhiivi uus kuuekorruseline hoone Noora, mis avati 2017. aastal.

Kategooria:Tartu tänavad
Kategooria:Maarjamõisa
Kategooria:Tammelinn